
	Grozījumi akta projektā

	Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā.

Parlamenta grozījumi, kas sagatavoti kā konsolidēts teksts

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu.
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes regulai, ar ko nosaka Savienības atbalstu Šengenas zonai, Eiropas integrētajai robežu pārvaldībai un kopējai vīzu politikai laikposmam no 2028. līdz 2034. gadam
(COM(2025)0541 – C10‑0176/2025 – 2025/0541(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0541),
–	ņemot vērā Līguma par Eiropas Savienības darbību 294. panta 2. punktu, 77. panta 2. punktu un 79. panta 2. punkta c) un d) apakšpunktu, saskaņā ar kuriem Komisija tam ir iesniegusi priekšlikumu (C10‑0176/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vēra Budžeta komitejas veikto budžeta izvērtējumu,
–	ņemot vērā Eiropas Ekonomikas un sociālo lietu komitejas 2026. gada 19. februāra atzinumu[footnoteRef:1], [1:  Oficiālajā Vēstnesī vēl nav publicēts.] 

–	ņemot vērā Reglamenta 60. un 58. pantu,
–	ņemot vērā Pilsoņu brīvību, tieslietu un iekšlietu komitejas ziņojumu (A10‑0000/2026),
1.	pieņem pirmajā lasījumā tālāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

<RepeatBlock-Amend><Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>9. apsvērums</Article>
	

	Komisijas ierosinātais teksts
	Grozījums

	(9)	Ņemot vērā mainīgo globālo situāciju un pieaugošo nestabilitāti, Savienībai un tās dalībvalstīm jāapvieno savi resursi, lai efektīvi aizsargātu Savienības ārējās robežas, tostarp lai vērstos pret neatbilstīgu migrāciju, migrantu kontrabandu un cilvēku tirdzniecību un pret valstiskajiem dalībniekiem, kuri mākslīgi rada un veicina neatbilstīgu migrāciju, izmanto migrācijas plūsmas kā instrumentu politisku mērķu sasniegšanai, kā arī lieto hibrīdkara taktiku, piemēram, izmanto migrāciju par ieroci7, lai destabilizētu Eiropas Savienību un tās dalībvalstis. Lai nodrošinātu solidaritāti visā Šengenas zonā kopumā un kopīgu atbildību par Savienības ārējo robežu aizsardzību, dalībvalsts valsts un reģionu partnerības plānā būtu pienācīgi jārisina konstatētās problēmas, jo īpaši saistībā ar Eiropas integrētās robežu pārvaldības stratēģiju, Eiropas vīzu politikas stratēģiju un jauno Šengenas IT arhitektūru, kas balstās uz lielapjoma informācijas tehnoloģiju (IT) sistēmām, kuras ieviestas ārējo robežu un drošības pārvaldībai, kā arī uz minēto sistēmu sadarbspēju. Turklāt, lai atbalstītu robežkontroles misiju, būtu jāapsver tehnoloģiju un digitālo risinājumu ieviešana.
	(9)	Ņemot vērā mainīgo globālo situāciju un pieaugošo nestabilitāti, Savienībai un tās dalībvalstīm jāapvieno savi resursi un jānodrošina, ka to rīcībā ir pienācīgas fiziskās, tehniskās, cilvēku un administratīvās spējas, lai efektīvi aizsargātu Savienības ārējās robežas, tostarp lai vērstos pret neatbilstīgu migrāciju, migrantu kontrabandu un cilvēku tirdzniecību un pret valstiskajiem dalībniekiem, kuri mākslīgi rada un veicina neatbilstīgu migrāciju, izmanto migrācijas plūsmas kā instrumentu politisku mērķu sasniegšanai, kā arī lieto hibrīdkara taktiku, piemēram, izmanto migrāciju par ieroci7, lai destabilizētu Eiropas Savienību un tās dalībvalstis. Lai nodrošinātu solidaritāti visā Šengenas zonā kopumā un kopīgu atbildību par Savienības ārējo robežu aizsardzību, dalībvalsts valsts un reģionu partnerības plānā būtu pienācīgi jārisina konstatētās problēmas, jo īpaši saistībā ar Eiropas integrētās robežu pārvaldības stratēģiju, Eiropas vīzu politikas stratēģiju un jauno Šengenas IT arhitektūru, kas balstās uz lielapjoma informācijas tehnoloģiju (IT) sistēmām, kuras ieviestas ārējo robežu un drošības pārvaldībai, kā arī uz minēto sistēmu sadarbspēju. Turklāt, lai atbalstītu robežkontroles misiju, būtu jāapsver tehnoloģiju un digitālo risinājumu ieviešana.

	__________________
	__________________

	7 Komisijas paziņojums Eiropas Parlamentam un Padomei par cīņu pret hibrīddraudiem, kurus rada migrācijas izmantošana par ieroci, un drošības stiprināšanu pie ES ārējām robežām (COM(2024) 570 final, 11.12.2024.).
	7 Komisijas paziņojums Eiropas Parlamentam un Padomei par cīņu pret hibrīddraudiem, kurus rada migrācijas izmantošana par ieroci, un drošības stiprināšanu pie ES ārējām robežām (COM(2024) 570 final, 11.12.2024.).


Or. <Original>{EN}en</Original>
</Amend>
<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>10. apsvērums</Article>
	

	Komisijas ierosinātais teksts
	Grozījums

	(10)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku. Ir vajadzīga lielāka saskaņotība starp migrācijas, patvēruma, atgriešanas politiku un ārpolitiku, un ir svarīgi nodrošināt, ka Savienības ārējā palīdzība un Savienības atbalsts saskaņā ar šo regulu veicina koordinētu, holistisku un strukturētu pieeju migrācijai, maksimāli palielinot sinerģiju, kā arī palielinot sviras efektu. Šajā regulā paredzētais Savienības atbalsts var ietvert arī atbalstu attiecīgajiem ES delegāciju resursiem pienācīgi pamatotos gadījumos, un plānošanas un īstenošanas posmos to var koordinēt dalībvalstis un Komisija.
	(10)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku. Ir svarīgi, ka Komisija nodrošina koordināciju ar citiem attiecīgajiem ES fondiem, piemēram, Patvēruma, migrācijas un integrācijas fondu un Iekšējās drošības fondu, lai maksimāli palielinātu ES finansējuma ietekmi un izvairītos no dublēšanās. Ir vajadzīga lielāka saskaņotība starp migrācijas, patvēruma, atgriešanas politiku un ārpolitiku, un ir svarīgi nodrošināt, ka Savienības ārējā palīdzība un Savienības atbalsts saskaņā ar šo regulu veicina koordinētu, holistisku un strukturētu pieeju migrācijai, maksimāli palielinot sinerģiju, kā arī palielinot sviras efektu, lai izveidotu jēgpilnu un uz rezultātiem vērstu sadarbību ar trešām valstīm un attiecīgajām ieinteresētajām personām. Šajā regulā paredzētais Savienības atbalsts var ietvert trešās valstīs veiktas darbības, tostarp atbalstu attiecīgajiem ES delegāciju resursiem, un plānošanas un īstenošanas posmos to var koordinēt dalībvalstis un Komisija.


Or. <Original>{EN}en</Original>
</Amend>
<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>12. apsvērums</Article>
	

	Komisijas ierosinātais teksts
	Grozījums

	(12)	Tā kā izaicinājumi robežu pārvaldības un vīzu politikas jomā pastāvīgi mainās, Savienības atbalsta piešķiršana jāpielāgo ārējo robežu pārvaldības un vīzu politikas prioritāšu izmaiņām, tostarp izmaiņām, ko izraisa pieaugošais spiediens uz robežas, un finansējums jāvirza uz prioritātēm, kuras sniedz vislielāko Savienības pievienoto vērtību. Lai reaģētu uz neatliekamām vajadzībām un izmaiņām politikā un Savienības prioritātēs, kā arī novirzītu finansējumu darbībām ar augstu Savienības pievienoto vērtību, daļa no Savienības atbalsta būtu jāīsteno tiešās, dalītās un netiešās pārvaldības jomā, izmantojot ES mehānismu, kas izveidots saskaņā ar Regulu (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu. ES mehānisms nodrošina elastību Savienības atbalsta pārvaldībā, un dalītas pārvaldības gadījumā tas būtu jāīsteno ar dalībvalstu valstu un reģionu partnerības plānu starpniecību.
	(12)	Tā kā izaicinājumi robežu pārvaldības un vīzu politikas jomā pastāvīgi mainās, Savienības atbalsta piešķiršana jāpielāgo ārējo robežu pārvaldības un vīzu politikas prioritāšu izmaiņām, tostarp izmaiņām, ko izraisa pieaugošais spiediens uz robežas, un finansējums jāvirza uz prioritātēm, kuras sniedz vislielāko Savienības pievienoto vērtību. Lai reaģētu uz neatliekamām vajadzībām un izmaiņām politikā un Savienības prioritātēs, kā arī novirzītu finansējumu darbībām ar augstu Savienības pievienoto vērtību, daļa no Savienības atbalsta būtu jāīsteno tiešās, dalītās un netiešās pārvaldības jomā, izmantojot ES mehānismu, kas izveidots saskaņā ar Regulu (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu. Šādas prioritāšu noteikšanas nolūkā būtu jāidentificē steidzamas vajadzības un prioritārās problēmas, pamatojoties uz Savienības līmeņa uzraudzības mehānismiem un rīkiem, tostarp Šengenas izvērtējumiem, Frontex neaizsargātības novērtējumu un kompetento Savienības struktūru, biroju un aģentūru attiecīgajām analīzēm to pilnvaru ietvaros. ES mehānisms nodrošina elastību Savienības atbalsta pārvaldībā, un dalītas pārvaldības gadījumā tas būtu jāīsteno ar dalībvalstu valstu un reģionu partnerības plānu starpniecību. Šādai elastībai būtu jānodrošina, ka atbalstu var nekavējoties novirzīt pasākumiem, ar kuriem stiprina tūlītējās operatīvās spējas, jo īpaši visneaizsargātākajos ārējās robežas posmos, un investīcijām, kurām ir izmērāma un paliekoša ietekme uz drošību, procedūras efektivitāti un Šengenas zonas noturību.


Or. <Original>{EN}en</Original>
</Amend>
<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>13. apsvērums</Article>
	

	Komisijas ierosinātais teksts
	Grozījums

	(13)	Komisijai un dalībvalstīm būtu jānodrošina, ka, īstenojot pasākumus vai risinot problēmas saistībā ar migrācijas pārvaldību, robežkontroli un pārvaldību un iekšējo drošību, tiek ņemtas vērā Savienības struktūru, biroju un aģentūru zināšanas un pieredze. Attiecīgā gadījumā Komisijai vajadzētu būt arī iespējai iesaistīt attiecīgās Savienības struktūras, birojus un aģentūras darbībās, kuru mērķis ir nodrošināt, lai Savienības atbalsta pasākumi atbilstu attiecīgajam Savienības acquis un saskaņotajām Savienības prioritātēm.
	(13)	Komisijai un dalībvalstīm būtu jānodrošina, ka, īstenojot pasākumus vai risinot problēmas saistībā ar migrācijas pārvaldību, robežkontroli un pārvaldību un iekšējo drošību, tiek ņemtas vērā Savienības struktūru, biroju un aģentūru zināšanas un pieredze, tostarp pilnībā izmantojot to operatīvās un analītiskās spējas un nodrošinot efektīvu koordināciju un informācijas apmaiņu ar minētajām struktūrām, birojiem un aģentūrām. Attiecīgā gadījumā Komisijai vajadzētu būt arī iespējai iesaistīt attiecīgās Savienības struktūras, birojus un aģentūras darbībās, kuru mērķis ir nodrošināt, lai Savienības atbalsta pasākumi atbilstu attiecīgajam Savienības acquis un saskaņotajām Savienības prioritātēm.


Or. <Original>{EN}en</Original>
</Amend>
<Amend>Grozījums Nr.		<NumAm>5</NumAm>
<DocAmend>Regulas priekšlikums</DocAmend>
<Article>16. apsvērums</Article>
	

	Komisijas ierosinātais teksts
	Grozījums

	(16)	Savienības atbalstam būtu jāpalīdz modernizēt un uzlabot vīzu apstrādes efektivitāti attiecībā uz drošības un neatbilstīgas migrācijas risku atklāšanu un novērtēšanu, nodrošinot Vīzu kodeksa efektīvu īstenošanu. Jo īpaši ar Savienības atbalstu būtu jāsekmē vīzu apstrādes digitalizācija ar mērķi nodrošināt gan vīzu pieteikumu iesniedzējiem, gan konsulātiem ātras, drošas un klientiem ērtas vīzu procedūras. Savienības atbalstam būtu arī jāpalīdz uzlabot vīzu pieteikumu iesniedzēju apkalpošanu, tostarp uzlabojot konsulāro pakalpojumu nodrošinājumu visā pasaulē.
	(Neattiecas uz tekstu latviešu valodā.)	     


Or. <Original>{EN}en</Original>
</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>17. apsvērums</Article>
	

	Komisijas ierosinātais teksts
	Grozījums

	(17)	Dalībvalstis, piemērojot Savienības atbalstu, var balstīties uz partnerības principu, lai nodrošinātu pārvaldības pieejas nepārtrauktību.
	(17)	Dalībvalstis, piemērojot Savienības atbalstu, var balstīties uz partnerības principu, lai nodrošinātu pārvaldības pieejas nepārtrauktību, tostarp nodrošinot reģionālo un vietējo iestāžu pienācīgu iesaisti dalībvalstu valsts un reģionu partnerības plānu sagatavošanā un īstenošanā atbilstoši konkrētām institucionālajām sistēmām.


Or. <Original>{EN}en</Original>
</Amend>
<Amend>Grozījums Nr.		<NumAm>7</NumAm>
<DocAmend>Regulas priekšlikums</DocAmend>
<Article>17.a apsvērums (jauns)</Article>
	

	Komisijas ierosinātais teksts
	Grozījums

	
	(17a)	Savienības atbalstam būtu jāpalīdz palielināt atgriešanas politikas efektivitāti, kas ir labi funkcionējošas migrācijas pārvaldības sistēmas būtiska sastāvdaļa. Ar to jo īpaši būtu jāatbalsta dalībvalstis, lai tās varētu nodrošināt ātru, efektīvu un ilgtspējīgu atgriešanu, tostarp uzlabojot sadarbību ar trešām valstīm atpakaļuzņemšanas un reintegrācijas jomā.


Or. <Original>{EN}en</Original>
</Amend>
<Amend>Grozījums Nr.		<NumAm>8</NumAm>
<DocAmend>Regulas priekšlikums</DocAmend>
<Article>24.a apsvērums (jauns)</Article>
	

	Komisijas ierosinātais teksts
	Grozījums

	
	(24a)	Šīs regulas noteikumiem, kā arī ar to ieviestajai pārvaldības kārtībai ir jāveicina pienācīga budžeta lēmējinstitūcijas lēmumu pieņemšana un atbilstoša parlamentārā pārraudzība. Jo īpaši jebkādi precizējumi attiecībā uz Šengenas zonai, Eiropas integrētajai robežu pārvaldībai un kopējai vīzu politikai paredzētā Savienības atbalsta iekšējo struktūru būtu pienācīgi jāatspoguļo budžeta nomenklatūrā, ieviešot attiecīgas budžeta pozīcijas.


Or. <Original>{EN}en</Original>
</Amend>
<Amend>Grozījums Nr.		<NumAm>9</NumAm>
<DocAmend>Regulas priekšlikums</DocAmend>
<Article>24.b apsvērums (jauns)</Article>
	

	Komisijas ierosinātais teksts
	Grozījums

	
	(24b)	Šīs regulas ietekme uz Savienības budžetu ir izvērtēta1a saskaņā ar Līguma par Eiropas Savienības darbību 310. panta 4. punktu. Tā īstenošanai būtu jāpiešķir pietiekami finanšu resursi un cilvēkresursi, vienlaikus ņemot vērā tā finansējuma ietekmi uz citām Savienības programmām vai rīcībpolitikām un nodrošinot tā saderību ar daudzgadu finanšu shēmu, kā arī ar Eiropas Parlamenta un Padomes Regulā (ES, Euratom) 2024/2509 noteiktajiem budžeta principiem1b.

	
	__________________

	
	1a Eiropas Parlamenta Budžeta komitejas 2026. gada 17. aprīļa budžeta novērtējums par priekšlikumu Eiropas Parlamenta un Padomes regulai, ar ko nosaka Savienības atbalstu Šengenas zonai, Eiropas integrētajai robežu pārvaldībai un kopējai vīzu politikai laikposmam no 2028. līdz 2034. gadam (COM(2025)0541).

	
	1b Eiropas Parlamenta un Padomes Regula (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (OV L 2024/2509, 26.9.2024., ELI: http://data.europa.eu/eli/reg/2024/2509/oj).


Or. <Original>{EN}en</Original>
</Amend>
<Amend>Grozījums Nr.		<NumAm>10</NumAm>
<DocAmend>Regulas priekšlikums</DocAmend>
<Article>1. pants ‒ 2.a daļa (jauna)</Article>
	

	Komisijas ierosinātais teksts
	Grozījums

	
	Šis Savienības atbalsts ir atbrīvots no horizontālo principu piemērošanas, kas minēti Regulas (ES) xxxx/xxx (Snieguma regula) 5., 6. un 7. pantā.


Or. <Original>{EN}en</Original>
</Amend>
<Amend>Grozījums Nr.		<NumAm>11</NumAm>
<DocAmend>Regulas priekšlikums</DocAmend>
<Article>1. pants – 2.b daļa (jauna)</Article>
	

	Komisijas ierosinātais teksts
	Grozījums

	
	No Savienības atbalsta finansētos izdevumus izslēdz no Regulas (ES) xxxx/xxx (Snieguma regula) 4. pantā noteiktā klimata un vides izdevumu mērķrādītāja aprēķināšanas bāzes summas.


Or. <Original>{EN}en</Original>
</Amend>
<Amend>Grozījums Nr.		<NumAm>12</NumAm>
<DocAmend>Regulas priekšlikums</DocAmend>
<Article>3. pants – 1. punkts – 1. daļa – b apakšpunkts</Article>
	

	Komisijas ierosinātais teksts
	Grozījums

	(b)	atbalstīt efektīvu Eiropas integrēto robežu pārvaldību pie ārējām robežām, ko īsteno Eiropas Robežu un krasta apsardze, balstoties uz kopīgu atbildību starp Eiropas Robežu un krasta apsardzes aģentūru un par robežu pārvaldību atbildīgajām valstu iestādēm, tostarp izmantojot novatoriskas metodes un jaunas tehnoloģijas, lai atvieglotu likumīgu robežu šķērsošanu, atklātu un novērstu nelegālu imigrāciju un pārrobežu noziedzību, kā arī neatbilstīgas migrācijas instrumentalizāciju un izmantošanu par ieroci, sniegtu ieguldījumu efektīvā atgriešanā;
	(b)	atbalstīt efektīvu Eiropas integrēto robežu pārvaldību pie ārējām robežām, ko īsteno Eiropas Robežu un krasta apsardze, balstoties uz kopīgu atbildību starp Eiropas Robežu un krasta apsardzes aģentūru un par robežu pārvaldību atbildīgajām valstu iestādēm, tostarp izmantojot novatoriskas metodes un jaunas tehnoloģijas, lai atvieglotu likumīgu robežu šķērsošanu, atklātu un novērstu nelegālu imigrāciju un pārrobežu noziedzību, neatbilstīgas migrācijas instrumentalizāciju un izmantošanu par ieroci un citus hibrīddraudus, kā arī sniegtu ieguldījumu efektīvā atgriešanā;


Or. <Original>{EN}en</Original>
</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>3. pants – 3. punkts</Article>
	

	Komisijas ierosinātais teksts
	Grozījums

	3.	Dalībvalstis nodrošina, ka to valstu un reģionu partnerības plānu prioritātēs ir iekļautas darbības, lai sasniegtu katru no Savienības atbalsta mērķiem saskaņā ar šo regulu, un ka resursu sadalījums starp mērķiem ir samērīgs ar apzinātajām problēmām un vajadzībām.
	3.	Dalībvalstis nodrošina, ka to valstu un reģionu partnerības plānu prioritātēs ir iekļautas darbības, lai sasniegtu katru no Savienības atbalsta mērķiem saskaņā ar šo regulu, un ka resursu sadalījums starp mērķiem ir samērīgs ar apzinātajām problēmām un vajadzībām, tostarp ar ārējās robežas posmu neaizsargātības pakāpi, kompetento iestāžu operatīvo slogu, drošības apdraudējumiem un nepieciešamību laika gaitā nodrošināt ilgtspējīgas spējas.


Or. <Original>{EN}en</Original>
</Amend>
<Amend>Grozījums Nr.		<NumAm>14</NumAm>
<DocAmend>Regulas priekšlikums</DocAmend>
<Article>3.a pants (jauns)</Article>
	

	Komisijas ierosinātais teksts
	Grozījums

	
	3.a pants

	
	Savienības atbalsta konkrētie mērķi Šengenas zonai, Eiropas integrētajai robežu pārvaldībai pie ārējām robežām un kopējai vīzu politikai

	
	1.	Ievērojot 3. panta 1. punkta a) apakšpunktā minētos mērķus, Savienības atbalsts veicina Šengenas zonas labu darbību un pārrobežu sadarbību, tostarp atbalsta:

	
	(a)	to ieteikumu īstenošanu, kas izriet no Šengenas izvērtējumiem un uzraudzības mehānismiem, kā arī no pasākumiem, ar kuriem novērš trūkumus, kas ietekmē Šengenas acquis piemērošanu;

	
	(b)	pasākumus, ar kuriem atbalsta Šengenas acquis vienotu, efektīvu un savlaicīgu piemērošanu jomās, uz kurām attiecas šī regula;

	
	(c)	sagatavošanās, uzraudzības, administratīvās un tehniskās darbības, kas ir vajadzīgas, lai stiprinātu Šengenas pārvaldību, tostarp darbības, ar kurām atbalsta izvērtēšanas un uzraudzības mehānismus;

	
	(d)	darbības, ar kurām atbalsta informācijas vākšanu, apmaiņu un izmantošanu, riska analīzi un situācijas apzināšanos, ja tas nepieciešams Šengenas zonas labai darbībai;

	
	(e)	pasākumus, ar kuriem atbalsta to Savienības prioritāšu īstenošanu, uzraudzību un izvērtēšanu, kas ir svarīgas Šengenas zonas darbībai.

	
	2.	Ievērojot 3. panta 1. punkta b) apakšpunktā minētos mērķus, Savienības atbalsts veicina Eiropas integrēto robežu pārvaldību, tostarp atbalsta:

	
	(a)	efektīvai un drošai robežu pārvaldībai vajadzīgo tehnisko transportlīdzekļu, novērošanas sistēmu, sakaru sistēmu un informācijas un komunikāciju tehnoloģiju iegādi, uzturēšanu un atjaunināšanu;

	
	(b)	infrastruktūras un iekārtu izstrādi, būvniecību, pielāgošanu, uzturēšanu un modernizāciju, kā arī aprīkojuma iegādi, uzturēšanu un atjaunināšanu robežšķērsošanas vietās un pie ārējās robežas, tostarp nepārvietojamus, pārvietojamus un izvietojamus līdzekļus, kas ir vajadzīgi, lai saskaņā ar Savienības tiesību aktiem veiktu robežpārbaudes, novērošanas operācijas un ar tām saistītās procedūras;

	
	(c)	tādu lielapjoma IT sistēmu izveidi, darbību, uzturēšanu, atjaunināšanu un sadarbspēju, ar kurām atbalsta robežu pārvaldību, tostarp darbības, ar kurām uzlabo datu kvalitāti, kiberdrošību, sistēmas gatavību un datu subjektu tiesību īstenošanu;

	
	(d)	apmācību, spēju veidošanu un paraugprakses apmaiņu un kopīgu standartu izstrādi robežsargiem un citām iestādēm, kas pilda robežu pārvaldības funkcijas;

	
	(e)	pasākumus, ar kuriem stiprina sadarbību un koordināciju starp dalībvalstīm un ar attiecīgajām Savienības struktūrām, birojiem un aģentūrām, tostarp ar Eiropas Robežu un krasta apsardzes aģentūru, eu-LISA un citām kompetentajām Savienības struktūrām, birojiem un aģentūrām;

	
	(f)	darbības, ar kurām atbalsta Eiropas Robežu un krasta apsardzi, tostarp spēju attīstību, kopīgo spēju veidošanu, kopīgus iepirkumus, kopīgu standartu izveidi, aprīkojuma reģistrāciju vai nodošanu Eiropas Robežu un krasta apsardzes aģentūras tehniskā aprīkojuma rezervē, un pasākumus, ar kuriem īsteno ieteikumus, kas izriet no neaizsargātības novērtējumiem;

	
	(g)	darbības, ar kurām atbalsta EUROSUR un citu rīku izstrādi, darbību un izmantošanu, kuri veicina robežuzraudzību, situācijas apzināšanos, riska analīzi un informācijas apmaiņu;

	
	(h)	darbības, ar kurām atbalsta skrīningu un robežprocedūras pie ārējām robežām, tostarp operatīvās un tehniskās darbības, aprīkojumu, iekārtas, apmācību, koordināciju un neatkarīgu uzraudzības mehānismu darbības, kas paredzētas Savienības tiesību aktos;

	
	(i)	inovatīvu metožu un jaunu tehnoloģiju izstrādi un ieviešanu Eiropas integrētās robežu pārvaldības atbalstam.

	
	3.	Ievērojot 3. panta 1. punkta c) apakšpunktu, Savienības atbalsts veicina kopējo vīzu politiku, tostarp atbalsta:

	
	(a)	vīzu apstrādes digitalizāciju un konsulāro pakalpojumu modernizāciju, lai vīzas pieteikuma iesniedzējiem nodrošinātu drošas, efektīvas un pieejamas procedūras;

	
	(b)	vīzu pieteikumu apstrādei un konsulārajai sadarbībai vajadzīgās infrastruktūras, iekārtu, drošības pasākumu, operatīvā aprīkojuma un IKT sistēmu izstrādi, atjaunināšanu, uzturēšanu un darbību;

	
	(c)	konsulāro sadarbību, konsulāro tvērumu, dokumentu drošību un sadarbību starp dalībvalstīm vīzu apstrādes jomā;

	
	(d)	to konsulāro darbinieku un citu darbinieku norīkošanu, apmācību un spēju veidošanu, kuri sekmē kopīgo vīzu politiku;

	
	(e)	dalībvalstis vīzu izsniegšanā saskaņā ar Savienības acquis, tostarp attiecīgajā gadījumā vīzu ar ierobežotu teritoriālo derīgumu izsniegšanā;

	
	(f)	pasākumus, ar kuriem īsteno ieteikumus, kas izriet no Šengenas izvērtējumiem kopējās vīzu politikas jomā;

	
	(g)	tādu lielapjoma IT sistēmu izveidi, darbību, uzturēšanu, atjaunināšanu un sadarbspēju, ar kurām atbalsta kopīgo vīzu politiku, tostarp Vīzu informācijas sistēmu un saistīto sakaru infrastruktūru;

	
	(h)	darbības, ar kurām uzlabo datu kvalitāti ar vīzām saistītās IKT sistēmās un datu subjektu tiesību īstenošanu;

	
	(i)	pētījumus, izmēģinājuma projektus, paraugprakses apmaiņu, uzraudzību, izvērtēšanu, statistikas rīkus un inovatīvas metodes vai tehnoloģijas, kas veicina kopīgās vīzu politikas īstenošanu un modernizāciju.

	
	4.	Ar Savienības atbalstu var arī segt darbības atbalstu, tostarp attiecināmās personāla izmaksas, komunikācijas darbības, tehnisko palīdzību un citas sagatavošanās, administratīvās, uzraudzības, kontroles vai izvērtēšanas darbības, kas ir vajadzīgas, lai īstenotu 3. pantā izklāstītos mērķus, arī izmaksas, kas vajadzīgas operatīvās gatavības uzturēšanai.

	
	5.	Šajā pantā minēto darbību un pasākumu kategoriju saraksts nav izsmeļošs, un tas neskar attiecināmības noteikumus, īstenošanas veidus, snieguma satvaru un plānošanas kārtību, kas noteikti Regulā (ES) [...], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, un Regulā (ES) xxxx/xxx (Snieguma regula).


Or. <Original>{EN}en</Original>
</Amend>
<Amend>Grozījums Nr.		<NumAm>15</NumAm>
<DocAmend>Regulas priekšlikums</DocAmend>
<Article>3.b pants (jauns)</Article>
	

	Komisijas ierosinātais teksts
	Grozījums

	
	3.b pants

	
	Savienības atbalsts darbībām trešās valstīs vai saistībā ar tām

	
	Savienības atbalstu var sniegt darbībām trešās valstīs vai saistībā ar tām, ja minētās darbības veicina šīs regulas 3. pantā noteikto mērķu sasniegšanu, papildinot darbības trešās valstīs, kuras atbalsta ar Regulu (ES) [fonds “Eiropa pasaulē”]. Šādas darbības kalpo Savienības iekšpolitiskajām interesēm un ir saskanīgas ar Savienībā veiktajām darbībām.


Or. <Original>{EN}en</Original>
</Amend>
<Amend>Grozījums Nr.		<NumAm>16</NumAm>
<DocAmend>Regulas priekšlikums</DocAmend>
<Article>4. pants – 1. punkts</Article>
	

	Komisijas ierosinātais teksts
	Grozījums

	1.	Indikatīvais finansējums 3. pantā izklāstīto mērķu īstenošanai laikposmam no 2028. līdz 2034. gadam ir 15 396 750 000 EUR faktiskajās cenās. To īsteno saskaņā ar valstu un reģionu partnerības plānu horizontālajiem noteikumiem, kas izklāstīti Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu.
	1.	Indikatīvais finansējums 3. pantā izklāstīto mērķu īstenošanai laikposmam no 2028. līdz 2034. gadam ir ... [summa, kas norādīta starpposma ziņojumā par priekšlikumu daudzgadu finanšu shēmai 2028.–2034. gadam (2025/0571R(APP)] faktiskajās un 2025. gada cenās. To īsteno saskaņā ar valstu un reģionu partnerības plānu horizontālajiem noteikumiem, kas izklāstīti Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu.


Or. <Original>{EN}en</Original>
</Amend>
<Amend>Grozījums Nr.		<NumAm>17</NumAm>
<DocAmend>Regulas priekšlikums</DocAmend>
<Article>4. pants – 3.a punkts (jauns)</Article>
	

	Komisijas ierosinātais teksts
	Grozījums

	
	3.a	Izpildot 3. punktā minētās budžeta apropriācijas ar ES mehānisma starpniecību, Komisija ņem vērā steidzamas vajadzības un prioritārās problēmas, kas ietekmē 3. pantā izklāstītos mērķus, kuri, nosakot Savienības atbalsta prioritātes saskaņā ar ES mehānismu, identificēti, pamatojoties uz Savienības līmeņa uzraudzības mehānismiem un rīkiem, tostarp Šengenas izvērtējumiem, Frontex neaizsargātības novērtējumu un kompetento Savienības struktūru, biroju un aģentūru attiecīgajām analīzēm to pilnvaru ietvaros.


Or. <Original>{EN}en</Original>
</Amend></RepeatBlock-Amend>

Komisija 2025. gada 16. jūlijā nāca klajā ar priekšlikumiem par trim programmām, kas aizstās pašreizējos fondus iekšlietu jomā (AMIF, BMVI un ISF), kopā ar horizontālo Fondu valstu, reģionu un partnerības (VRP) plāniem[footnoteRef:2] [tā dēvētais VRP fonds]. Pašreizējais priekšlikums regulai, ar ko nosaka Savienības atbalstu Šengenas zonai, Eiropas integrētajai robežu pārvaldībai un kopējai vīzu politikai laikposmam no 2028. līdz 2034. gadam, ir daļa no minētā tiesību aktu kopuma[footnoteRef:3]. Komisijas priekšlikumā ir paredzēts budžets 15,4 miljardu EUR apmērā laikposmam no 2028. līdz 2034. gadam.  [2:  Priekšlikums regula, ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu 2028.–2034. gada laikposmam un groza Regulu (ES) 2023/955 un Regulu (ES, Euratom) 2024/2509 (2025/0240 (COD)) (VRPP priekšlikums)]  [3:  Kopā ar priekšlikumu regulai, ar ko izveido ES atbalstu patvēruma, migrācijas un integrācijas jomā, un ar priekšlikumu regulai, ar ko izveido Savienības atbalstu iekšējai drošībai.] 


Komisija uzskata, ka 2028.–2034. gada daudzgadu finanšu shēmas (2028.–2034. gada DFS) arhitektūrai un pieejai ir jānodrošina Savienībai modernizēts budžets, kas ir pārstrādāts, lai nodrošinātu elastību un vienkāršošanu, un pielāgots vietējām vajadzībām. Šādā perspektīvā elastība nozīmē, ka “budžets būs dinamiskāks, apvienojot stabilitāti un paredzamību ar strukturālāku spēju pielāgoties mainīgajām vajadzībām un prioritātēm”[footnoteRef:4]. Vienkāršošana nozīmē, ka, “vienkāršojot un saskaņojot noteikumus un procesus, kas nosaka piekļuvi ES finansējumam,” atbalsta saņēmējiem tiek atvieglota pieeja ES līdzekļiem un ka “būs vienkāršāka struktūra un mazāk programmu, un tas samazinās administratīvo slogu”. [4:  Dinamisks ES budžets nākotnes prioritātēm – daudzgadu finanšu shēma 2028.–2034. gadam, COM(2025) 570 final.] 


VRP fonds ir šīs pārskatītās arhitektūras būtiska sastāvdaļa. Savā nostājā par ierosināto 2028.–2034. gada DFS Eiropas Parlaments uzsvēra, ka ierosinātais finansējuma līmenis neatbilst Savienības stratēģiskajiem mērķiem vai to problēmu mērogam, ar kurām Eiropa saskaras, sākot no drošības, aizsardzības un migrācijas pārvaldības un beidzot ar ekonomisko un tehnoloģisko konkurētspēju. Tas arī uzsvēra, ka elastībai un vienkāršošanai ir vajadzīgi pienācīgi resursi un spēja sasniegt konkrētus rezultātus. Tas ir īpaši svarīgi, ņemot vērā to, ka VRP fonds apvieno kohēzijas politiku, kopējo lauksaimniecības un zivsaimniecības politiku, kā arī rīcībpolitiku iekšlietu jomā, tostarp migrācijas, patvēruma, robežu pārvaldības, Šengenas sistēmas, vīzu un iekšējās drošības jomā. Fonds ir jāīsteno vai nu izmantojot VRP plānus, ko sagatavojušas dalībvalstis, novērtējusi Komisija un pieņēmusi Padome, vai ar ES mehānismu, kam būtu jāpapildina īstenošana valsts un reģionālā līmenī un jāatbalsta transnacionāli un inovatīvi projekti. 

Tādējādi šis priekšlikums ir cieši saistīts ar VRP fondu. Lai gan šajā priekšlikumā ir noteikts finansējums un politikas mērķi, tā īstenošana notiek VRP fonda ietvaros. VRP fonds norāda, ka “nozaru regulās var paredzēt īpašus nosacījumus, kas darbojas papildus VRP fondam”, bet šiem nosacījumiem “nevajadzētu būt pretrunā” VRP fondam. Šaubu gadījumā noteicošais ir 8. apsvērums. VRPP priekšlikuma I pielikumā ir noteikts katrai dalībvalstij pieejamā finansiālā ieguldījuma sadalījums tās attiecīgo VRP plānu īstenošanai. Priekšlikums arī ļauj dalībvalstīm grozīt savu plānu un pieprasīt pārdalīt daļu no summām starp trim iekšlietu instrumentiem.

Tā kā ne visas dalībvalstis piedalās visās Savienības politikas jomās (“mainīgā ģeometrija”), trīs iekšlietu instrumenti ir iesniegti kopā ar VRP fondu, nevis iekļauti tajā. Asociētajām Šengenas līguma valstīm ir jāpiedalās, veicot finansiāliem ieguldījumiem, par kuriem panākta vienošanās divpusējos nolīgumos ar ES. 

Šā priekšlikuma mērķis ir nodrošināt mērķtiecīgu un elastīgu Savienības finansējumu, lai atbalstītu dalībvalstis Šengenas sistēmas efektīvā īstenošanā, piemērošanā un turpmākā pilnveidošanā, Eiropas integrētajā; robežu pārvaldībā un ar vīzām saistīto uzdevumu veikšanā, tādējādi veicinot Šengenas zonas vispārējo drošību un pienācīgu darbību. Šajā nolūkā tas atbalsta pasākumus, kuru mērķis ir stiprināt robežuzraudzības spējas, uzlabot sadarbspēju un digitalizāciju, kā arī situācijas apzināšanos, atvieglot vīzu procedūras un nodrošināt pamattiesību ievērošanu visās saistītajās darbībās. 

Priekšlikuma pamatā ir esošā arhitektūra, kas izveidota saskaņā ar Finansiāla atbalsta instrumentu robežu pārvaldībai un vīzu politikai (BMVI)[footnoteRef:5] un saistītajiem Savienības instrumentiem, vienlaikus ņemot vērā jauno operatīvo realitāti un tehnoloģiju attīstību. Tā mērķis ir nodrošināt atbalsta nepārtrauktību, vienlaikus stiprinot Savienības spēju reaģēt uz jaunām problēmām, kas ietekmē Šengenas zonas darbību, Eiropas integrēto robežu pārvaldību un ES vīzu politiku. Lai gan priekšlikums ir cieši saistīts ar lielapjoma Savienības informācijas sistēmu un sadarbspējas arhitektūras, tostarp ieceļošanas/izceļošanas sistēmas (IIS), Eiropas ceļošanas informācijas un atļauju sistēmas (ETIAS), Vīzu informācijas sistēmas (VIS), Šengenas Informācijas sistēmas (SIS) un Eurodac, turpmāku īstenošanu un izstrādi, tas arī papildina Migrācijas un patvēruma pakta (Skrīninga regula) attiecīgo daļu īstenošanu. [5:  Eiropas Parlamenta un Padomes Regula (ES) 2021/1148 (2021. gada 7. jūlijs), ar ko izveido finansiāla atbalsta instrumentu robežu pārvaldībai un vīzu politikai, kurš ir daļa no Integrētās robežu pārvaldības fonda.] 


Trīs priekšlikuma papildu elementi ir finanšu piešķīrums Lietuvai īpašajai tranzīta shēmai, resursu piešķīrums, ar kuru sedz dalībvalstu izmaksas par Eiropas ceļošanas informācijas un atļauju sistēmu (ETIAS) un noteikumi par finansiālajiem ieguldījumiem ikgadējā solidaritātes rezervē saskaņā ar Regulu (ES) 2024/1351[footnoteRef:6]. [6:  Regula (ES) 2024/1351 par patvēruma un migrācijas pārvaldību un ar ko groza Regulas (ES) 2021/1147 un (ES) 2021/1060 un atceļ Regulu (ES) Nr. 604/2013.] 


Ņemot vērā iepriekš minēto, referents atzinīgi vērtē to, ka ierosinātajā 2028.–2034. gada DFS ir palielināts Savienības atbalsts migrācijai, robežu pārvaldībai un iekšējai drošībai, un kopējais piešķīrums šīm jomām ir trīs reizes lielāks nekā pašreizējā DFS.

Referents uzskata, ka regulai būtu jānodrošina lielāka skaidrība un norādījumi dalībvalstīm par to darbību un pasākumu kategorijām, kurus var atbalstīt saskaņā ar instrumentu. Saglabājot jaunās arhitektūras elastību, regulā būtu jāiekļauj orientējošs saraksts ar atbalsta kategorijām, kas saistītas ar katru no tās konkrētajiem mērķiem: Šengenas zonas laba darbība, Eiropas integrētā robežu pārvaldība pie ārējām robežām un kopējā vīzu politika. Tas nodrošinātu lielāku juridisko un politisko skaidrību attiecībā uz paredzētā atbalsta veidiem, vienlaikus izvairoties no pārāk preskriptīva vai slēgta attiecināmo darbību saraksta, kas apdraudētu nepieciešamo elastību saskaņā ar jauno arhitektūru. 

Referents arī uzskata, ka ES mehānisma nodrošinātās elastības pamatā vajadzētu būt objektīvām vajadzībām un skaidrai Savienības pievienotajai vērtībai. Nosakot prioritātes Savienības atbalstam saskaņā ar ES mehānismu, Komisijai būtu jāņem vērā steidzamākās vajadzības un prioritārās problēmas, kas ir identificētas ar Savienības līmeņa uzraudzības mehānismiem un rīkiem, tostarp Šengenas izvērtējumiem, Frontex neaizsargātības novērtējumu un kompetento Savienības struktūru, biroju un aģentūru attiecīgajām analīzēm to pilnvaru ietvaros. Tas palīdzētu nodrošināt, ka elastība netiek izmantota nepārredzamā veidā, bet tiek virzīta, pamatojoties uz pierādījumos balstītām prioritātēm un operatīvajām vajadzībām.

